CELEX: 32008R0052
Language: hu
Date: 2008-01-22
Title: A Bizottság 52/2008/EK rendelete ( 2008. január 22. ) a 2008. és az azt követő évekre vonatkozóan a 3448/93/EK tanácsi rendelet hatálya alá tartozó mezőgazdasági termékek feldolgozásával előállított, Izlandról származó egyes áruknak az Európai Közösségbe való behozatalára alkalmazandó vámkontingens megnyitásáról

23.1.2008   
            
            
               HU
            
            
               Az Európai Unió Hivatalos Lapja
            
            
               L 18/5
            
         
      A BIZOTTSÁG 52/2008/EK RENDELETE
   
   (2008. január 22.)
   a 2008. és az azt követő évekre vonatkozóan a 3448/93/EK tanácsi rendelet hatálya alá tartozó mezőgazdasági termékek feldolgozásával előállított, Izlandról származó egyes áruknak az Európai Közösségbe való behozatalára alkalmazandó vámkontingens megnyitásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre (1) és különösen annak 7. cikke (2) bekezdésére,
   tekintettel az egyrészről az Európai Gazdasági Közösség, másrészről az Izlandi Köztársaság között, az Európai Gazdasági Közösség és az Izlandi Köztársaság közötti megállapodás 2. jegyzőkönyvéről szóló, levélváltás formájában létrejött megállapodás megkötéséről szóló, 1999. június 21-i 1999/492/EK tanácsi határozatra (2) és különösen annak 2. cikkére,
   mivel:
   
               (1)
            
            
               Az 1999/492/EK tanácsi határozattal jóváhagyott, az egyrészről az Európai Gazdasági Közösség, másrészről az Izlandi Köztársaság között, az Európai Gazdasági Közösség és az Izlandi Köztársaság közötti megállapodás 2. jegyzőkönyvéről szóló, levélváltás formájában létrejött megállapodás a cukorkaáru, a csokoládé és a kakaótartalmú más élelmiszer-készítmények Izlandról történő behozatalára éves vámkontingenst határoz meg. Ezt a vámkontingenst 2008-ra és az azt következő évekre meg kell nyitni.
            
         
               (2)
            
            
               A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (3) szabályokat állapít meg a vámkontingensek kezelésére. Helyénvaló előírni, hogy az e rendelettel megnyitott vámkontingenst az említett szabályoknak megfelelően kezeljék.
            
         
               (3)
            
            
               Az e rendeletben előírt intézkedések összhangban vannak az I. mellékletben nem szereplő feldolgozott mezőgazdasági termékek kereskedelmére vonatkozó horizontális kérdésekkel foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   2008. január 1-jétőldecember 31-ig és az azt követő években az Izlandról származó és a Közösségbe importált, a mellékletben felsorolt árukra – az abban jelzett éves kontingens határain belül – a mellékletben előírt vámtételek vonatkoznak.
   2. cikk
   Az 1. cikkben említett vámkontingenst a Bizottság a 2454/93/EGK rendelet 308a., 308b. és 308c. cikkével összhangban kezeli.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2008. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. január 22-én.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 318., 1993.12.20., 18. o. A legutóbb a 2580/2000/EK rendelettel (HL L 298., 2000.11.25., 5. o.) módosított rendelet.
   
      (2)  HL L 192., 1999.7.24., 47. o.
   
      (3)  HL L 253., 1993.10.11., 1. o. A legutóbb a 214/2007/EK rendelettel (HL L 62., 2007.3.1., 6. o.) módosított rendelet.
   
      MELLÉKLET
      
                  Tételszám
               
               
                  KN-kód
               
               
                  Árumegnevezés
               
               
                  Éves kontingens
               
               
                  Alkalmazandó vámtétel
               
            
                  09.0799
               
               
                  1704 90 10
                  1704 90 30
                  1704 90 51
                  1704 90 55
                  1704 90 61
                  1704 90 65
                  1704 90 71
                  1704 90 75
                  1704 90 81
                  1704 90 99
               
               
                  Az 1704 90 KN-kód alá besorolt cukorkaáru (beleértve a fehér csokoládét is), kakaótartalom nélkül
               
               
                  500 tonna
               
               
                  Harmadik országokra (1) vonatkozó vámtételek 50 %-a, de legfeljebb 35,15 EUR/100 kg
               
            
                  1806 32 10
                  1806 32 90
                  1806 90 11
                  1806 90 19
                  1806 90 31
                  1806 90 39
                  1806 90 50
                  1806 90 60
                  1806 90 70
                  1806 90 90
               
               
                  Az 1806 32 és az 1806 90 KN-kód alá besorolt csokoládé- és kakaótartalmú más élelmiszer-készítmény
               
            
                  1905 31 11
                  1905 31 19
                  1905 31 30
                  1905 31 91
                  1905 31 99
                  1905 32 11
                  1905 32 19
                  1905 32 91
                  1905 32 99
               
               
                  Az 1905 31 és az 1905 32 KN-kód alá besorolt édes keksz (biscuit); gofri és ostya, a 10 tömegszázalékot meghaladó víztartalommal rendelkező gofri és ostya kivételével
               
            
         (1)  Harmadik országokra vonatkozó vámtétel: értékvám plusz adott esetben a mezőgazdasági alkotóelem, a Közös Vámtarifa által esetlegesen előírt maximális mértékig.